C 395/8

Ilmoitus rekisteröidyille, joihin sovelletaan Nicaraguan tilanteen johdosta määrättävistä rajoittavista toimenpiteistä annetuissa neuvoston päätöksessä (YUTP) 2019/1720, sellaisena kuin se on muutettuna neuvoston päätöksellä (YUTP) 2022/1943, ja neuvoston asetuksessa (EU) 2019/1716, sellaisena kuin se on muutettuna neuvoston täytäntöönpanoasetuksella 2022/1935, säädettyjä rajoittavia toimenpiteitä

(2022/C 395/08)

Rekisteröityjä pyydetään kiinnittämään huomiota seuraaviin Euroopan parlamentin ja neuvoston asetuksen (EU) 2018/1725 (1) 16 artiklan mukaisiin tietoihin.

Käsittelytoimen oikeusperustan muodostavat Nicaraguan tilanteen johdosta määrättävistä rajoittavista toimenpiteistä annetut neuvoston päätös (YUTP) 2019/1720 (2), sellaisena kuin se on muutettuna neuvoston päätöksellä (YUTP) 2022/1943 (3), ja neuvoston asetus (EU) 2019/1716 (4), sellaisena kuin se on muutettuna neuvoston täytäntöönpanoasetuksella 2022/1935 (5).

Tämän käsittelyn rekisterinpitäjänä on neuvoston pääsihteeristön ulkosuhteiden pääosaston (RELEX) osasto RELEX.1, jonka yhteystiedot ovat seuraavat:

Council of the European Union General Secretariat RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

Sähköposti: sanctions@consilium.europa.eu

Neuvoston pääsihteeristön tietosuojavastaavan yhteystiedot ovat seuraavat:

Tietosuojavastaava

data.protection@consilium.europa.eu

Käsittelyn tarkoituksena on laatia ja pitää ajan tasalla luettelo henkilöistä, joihin sovelletaan päätöksen (YUTP) 2019/1720, sellaisena kuin se on muutettuna päätöksellä (YUTP) 2022/1943, ja asetuksen (EU) 2019/1716, sellaisena kuin se on muutettuna täytäntöönpanoasetuksella 2022/1935, mukaisia rajoittavia toimenpiteitä.

Rekisteröidyt ovat luonnollisia henkilöitä, jotka täyttävät neuvoston päätöksessä (YUTP) 2019/1720, sellaisena kuin se on muutettuna päätöksellä (YUTP) 2022/1943, ja asetuksessa (EU) 2019/1716, sellaisena kuin se on muutettuna neuvoston täytäntöönpanoasetuksella 2022/1935 säädetyt luetteloon merkitsemisen edellytykset.

Kerättyihin henkilötietoihin kuuluvat tiedot, joita tarvitaan kyseisen henkilön asianmukaiseen tunnistamiseen, sekä perustelut ja muut asiaan liittyvät tiedot.

Kerätyt henkilötiedot voidaan tarvittaessa jakaa Euroopan ulkosuhdehallinnon ja komission kanssa.

Rekisteröityjen oikeuksien, kuten oikeuden tutustua tietoihin sekä oikeuden pyytää oikaisua tai esittää vastaväitteitä, käyttämiseen vastataan asetuksen (EU) 2018/1725 mukaisesti, tämän kuitenkaan vaikuttamatta asetuksen (EU) 2018/1725 25 artiklassa säädettyihin rajoituksiin.

Henkilötietoja säilytetään viiden vuoden ajan sen jälkeen kun rekisteröity on poistettu niiden henkilöiden luettelosta, joihin sovelletaan rajoittavia toimenpiteitä, tai kun toimenpiteen voimassaolo on lakannut, taikka oikeuskäsittelyn ajan, mikäli se oli aloitettu.

Rekisteröidyt voivat asetuksen (EU) 2018/1725 mukaisesti tehdä kantelun Euroopan tietosuojavaltuutetulle (edps@edps.europa.eu), tämän kuitenkaan rajoittamatta oikeussuojakeinoja, hallinnollisia muutoksenhakukeinoja tai muita kuin oikeudellisia oikeussuojakeinoja.

(1) EUVL L 295, 21.11.2018, s. 39.

(2) EUVL L 262, 15.10.2019, s. 58.

(3) EUVL L 268, 14.10.2022, s. 22.

(4) EUVL L 262, 15.10.2019, s. 1.

(5) EUVL L 268, 14.10.2022, s. 5.